**REPUBLIKA HRVATSKA**

**KOPRIVNIČKO-KRIŽEVAČKA ŽUPANIJA**

**OSNOVNA ŠKOLA SVETI PETAR OREHOVEC**

--------------------------------------------------------------

KLASA: 400-04/25-01/1

URBROJ: 2137-44-25-1

-------------------------------------------------------------

Sveti Petar Orehovec, 30. siječnja 2025. godine

**Obveznik: OSNOVNA ŠKOLA**

 **SVETI PETAR OREHOVEC**

RKP : 08607

MB: 01440888

OIB: 16457349341

Pošta i mjesto: 48267 OREHOVEC

Adresa sjedišta: SVETI PETAR OREHOVEC 90

Razina : 31

Razdjel: 000

NKD : 8520 Osnovno obrazovanje

Šifra županije: 06 – Koprivničko-križevačka županija

Šifra općine: 442- Općina Sveti Petar Orehovec

Oznaka razdoblja: 2024-12

**Bilješke uz financijske izvještaje za razdoblje**

**01. siječnja do 31. prosinca 2024. godine**

1. **Uvodni dio**

Obveza sastavljanja financijskih izvještaja u sustavu proračuna propisana je odredbama Zakona o proračunu (NN 87/2008, 136/2012, 15/2015., 144/2021), a Pravilnikom o financijskom izvještavanju u proračunskom računovodstvu (NN br. 3/15, 93/15, 135/15, 2/2017, 28/2017, 112/2018, 37/2022 ) propisani su obrasci, njihov sadržaj i oblik financijskih izvještaja.

Osnovna škola Sveti Petar Orehovec bavi se odgojem i obrazovanjem djece od 7 do 15 godina. Ne obavlja gospodarsku djelatnost i nije u sustavu PDV-a.

 U Matičnoj školi u Svetom Petru Orehovcu, i PŠ Fodrovec nastava je organizirana u 2 smjene. U PŠ Bočkovec, PŠ Miholec i PŠ Gregurovec održava se jednosmjenska nastava.

Ravnatelj Osnovne škole Sveti Petar Orehovec je Stjepan Lučki, prof. koji je odgovorna osoba za potpisivanje financijskih izvještaja i njihovu predaju.

Svi odgojno-obrazovni sadržaji izvode se prema nastavnim planovima i programima koje je odobrilo ministarstvo nadležno za odgoj i obrazovanje te Godišnjem planu i programu rada i Školskom kurikulumu OŠ Sveti Petar Orehovec.

Osoba koja je sastavljala Bilješke uz financijske izvještaje je Kristina Truščec, računovotkinja.

1. **Bilješke uz Obrazac Bilanca**

Za sudski spor koji se vodio od 2022. godine donesena je pravomoćna presuda 2024. godine, završen je i isplaćena je razlika plaće sa svim pripadajućim troškovima u iznosu od 234,19 eura dana 22.02.2024. godine, tako da OŠ Sveti Petar Orehovec više nema sudskih sporova u tijeku.

Popis ugovornih odnosa koji uz ispunjenje određenih uvjeta mogu postati imovina

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Red. br. | Datum jamstva | Instrument osiguranja | Iznos primljenog jamstva | Davatelj jamstva | Namjena | Broj ugovora | Rokvaženja | Predmet ugovora | Datum povrata jamstva |
| 1. | 14.01.2022. | Uplaćena jamčevina | 3.318,07 | Graša graditeljstvo d.o.o. | Otklanjanje nedostataka | 401-12/21-01/082137-44-01-21-01 | 2 godine od primopredaje | Izvođenje građ. radova | 01.02.2024. |
| 2. | 07.02.2023. | Uplaćena jamčevina | 12.175,67 | Željo-grad d.o.o. | Otklanjanje nedostataka | 401-05/22-01/142137-44-22-01 | 2 godine od primopredaje | Izvođenje građ. radova |  |

**02** – Vrijednost Proizvedene dugotrajne imovine je smanjena u odnosu na 2023. godinu jer je ispravak vrijednosti u 2024. godini veći od vrijednosti nabavljene imovine. Za građevinske objekte ispravak vrijednosti iznosi 77.354,45 eura dok ulaganje iznosi 6.355,00 eura – asfaltiranje igrališta PŠ Miholec i 1.100,00 eura (dodatno ulaganje – peć na pelete PŠ Miholec). 21.423,30 eura odnosi se na ulaganje u ostale građevinske objekte – fotonaponske elektrane na MŠ. Nabavljena je uredska oprema i namještaj u vrijednosti od 16.349,66 eura (namještaj u vrijednosti 5.475,16 eura i pametne ploče u vrijednosti 10.874,50 eura), a ispravak vrijednosti iznosi 52.139,21 euro. Vrijednost knjiga je veća u odnosu na prošlu godinu jer su nabavljene knjige za šk. knjižnicu u iznosu od 2.079,29 eura i trajni udžbenici u vrijednosti 1.727,61 euro. U 2024. godini nabavljeno je sitnog inventara ukupne vrijednosti 3.788,70 eura (tepih u uredu računovodstva, inventar za potrebe školske kuhinje, plastifikator, tekstilne roletne trake u učionici hrvatskog jezika, aparat za varenje, ljestve, vreće za sjedenje i tatami strunjače za učionicu engleski/vjeronauk).

**051** - odnosi se na dodatno ulaganje - građevinske radove na PŠ Miholec - V. faza koje je pri kraju; još se izvode manji radovi prije primopredaje.

**129** - potraživanja za refundaciju bolovanja od HZZO-a smanjena su u odnosu na prethodnu godinu jer je bilo manje bolovanja djelatnika na teret HZZO-a i zatvarana su potraživanja prema obavijesti koju je dostavilo Ministarstvo znanosti i obrazovanja.

**165 - 167** – potraživanja na računu 165 odnose se najvećim dijelom na potraživanje za penale za građevinske radove na PŠ Miholec prema poduzeću Željo-grad d.o.o. u iznosu od 8.320,85 eura zbog kašnjenja s izvođenjem radova. Ostala potraživanja odnose se na potraživanja za usluge najma sportske dvorane, prehranu u šk. kuhinji, potraživanje prema Domu zdravlja Koprivničko-križevačke županije za plin u ambulanti Gregurovec, te potraživanje za višak proizvedene električne energije prema HEP Oprskrbi. Potraživnaja na računu 167 odnose se najvećim djelom na sredstva za Erasmus+.

**169** - Proveden je ispravak vrijednosti potraživanja od preostalih 50% za dospjele račune - kašnjenje u naplati više od dvije godine.

Ukupne nepodmirene obveze u razredu 2 su smanjene u odnosu na prethodnu godinu i iznose 31.149,44 eura.

**232** - odnosi se na materijalne rashode za usluge koje su fakturirane u siječnju 2025. godine, a odnose se na prosinac 2024. godine.

**239** - obveze za jamčevine u iznosu od 13.408,87 eura kao jamstvo za uklanjanje nedostataka i obveze za refundaciju bolovanja u iznosu od 1.233,20 eura.

**24** – dospjele nepodmirene obveze prema okončanoj situaciji za radove na PŠ Miholec IV. faza – Željo-grad u iznosu od 8.320,85 eura. U istom iznosu izdano je terećenje za penale zbog kašnjenja sa izvođenjem radova, tj. kompenzacija koja nije ovjerena. 1.409,92 eura odnosi se na račune koji su stigli krajem prosinca, pa su podmireni u siječnju 2025.

**92211** - Tijekom 2024. godine na računima kapitalnih prijenosa evidentirani su iznosi koji su utrošeni za nabavu dugotrajne nefinancijske imovine u iznosu od 162.310,68 eura za koje je provedena korekcija rezultata:

63622 – Kapitalne pomoći iz državnog proračuna proračunskim korisnicima proračuna JLP(R)S u iznosu od 2.297,61 euro.

63623 – Kapitalne pomoći proračunskim korisnicima iz proračuna JLP(R)S koji im nije nadležan u iznosu 21.355,00 eura.

67121 – Prihodi iz nadležnog proračuna za financiranje rashoda za nabavu nefinancijske imovine u iznosu od 138.514,02 eura.

66322 – Kapitalne donacije od trgovačkih društava u iznosu od 144,05 eura.

Rezultat iz 2023. godine – dio manjka prihoda od nefinancijske imovine pokriven je prema Odluci u iznosu od 11.074,21 euro viškom prihoda poslovanja. Višak neutrošenih sredstava za šk. kuhinju vraćen je iz rezultata poslovanja, tako da je ukupni rezultat poslovanja prije završnih knjiženja iznosio 34.115,40 eura u minusu. Izvršeno je prebijanje viškova i manjkova po istovrsnim kategorijama, a za iznos kapitalnih prijenosa provedena je korekcija rezultata. Time dolazimo do rezultata poslovanja na dan 31.12.2024. godine u iznosu od 7.209,95 eura koji će se u 2025. godini rasporediti prema Odluci, a po izvorima izgleda ovako:

|  |
| --- |
| **Rezultat poslovanja po izvorima financiranja 31.12.2024.** |
|  |  |  |
| **Izvor financiranja** | **Višak /manjak prihoda poslovanja** | **Višak /manjak prihoda od nefinancijske imovine** |
| 1.1. | 45.778,77 | -46.475,94 |
| 1.2. | -343,43 | -1.100,00 |
| 3.1. | 918,01 | 0,00 |
| 4.5. | -565,95 | 0,00 |
| 5.3. | 0,00 | 0,00 |
| 5.5.  | 3.936,53 | -17.614,30 |
| 5.6. | -205,80 | 0,00 |
| 5.8. | 26.260,15 | -3.378,09 |
| **Ukupno:** | 75.778,28 | -68.568,33 |

**991, 996** – izvanbilančni zapisi su smanjeni u odnosu na prethodnu godinu završenog sudskog spora.

**23953** – vraćen je novčani polog kao jamstvo za uklanjanje nedostataka u jamstvenom roku izvođaču radova na PŠ Miholec Graša graditeljstvo u iznosu od 3.318,07 eura.

**23958** – obveze za bolovanja manje su u odnosu na prošlu godinu jer je bilo manje bolovanja i redovito su zatvarane obveze temeljem obavijesti Ministarstva.

1. **Bilješke uz Izvještaj o prihodima i rashodima, primicima i izdacima - obrazac**

**PR-RAS**

**6 -** prihodi poslovanja za razdoblje 01.01.2024.-31.12.2024. povećani su u odnosu na isto razdoblje prethodne godine za 37,1%.

**6361 -** Vidljivo je povećanje tekućih pomoći zbog rasta osnovice za izračun plaće i rasta koeficijenata.

**6362 –** Kapitalne pomoći su povećane. U 2024. godini od nadležnog Ministarstva primili smo samo pomoć za nabavu lektire i trajnih udžbenika. Od nadležne Općine prihodi su ostvareni za radove na PŠ Miholec za V. fazu i asfaltiranje igrališta PŠ Miholec.

**6381 -** Našoj školi dodijeljena su sredstva za novi Erasmus+ projekt  **„**Brza ili održiva moda“ i ostvaren je prihod prema ocjeni završnog izvješća za Erasmus+ projekt S.O.S.

**6391** – Nije bilo prihoda za natjecanja od škola koje su korisnici istog proračuna.

 **6393-** Odnosi se na projekt Prilika za sve preko kojeg je zaposlena jedna pomoćnica u nastavi i na prihode za namirnice za projekt Školska shema. Prihodi su smanjeni jer se više ne provodi projekt Svi u školi, svi pri stolu zbog besplatne prehrane za sve učenike (početkom 2023. godine dio prihoda se evidentirao kroz navedeni projekt).

**6526 –** Značajno smanjenje u odnosu na 2023. godinu odnosi se na prihode od sufinanciranja školske kuhinje jer roditelji više ne sufinanciraju školsku prehranu, nego Ministarstvo, pa se navedeni prihodi 2023.godine odnose na račune za šk. kuhinju iz 2022. godine koji su plaćeni u 2023. godini, a u 2024. godini navedenih prihoda nije bilo. Prihodi u 2024. odnose se najvećim dijelom na račune za terensku nastavu, popravke tableta i sl.

**6614 -** Ostvareni su prihodi od prodaje starog papira.

**6615 -** Prihodi od pruženih usluga ostvareni su iznajmljivanjem školske sportske dvorane nogometnim klubovima i ostalima prema sklopljenim ugovorima za najam sportske dvorane koja se iznajmljuje od početka godine i od najma stana u sklopu PŠ Fodrovec.

**6631 -** Ostvarene su tekuće donacije većinom od agencija za terensku nastavu za isplatu dnevnica i od poduzeća Širjan d.o.o.za nabavu sitnog inventara za učionicu engleski /vjeronauk.

**6632** - Kapitalne donacije je primljena od poduzeća Širjan d.o.o. – uredska stolica za učionicu engleski /vjeronauk.

**6711 –** Nema znatnog odstupanja u prihodima kao i prošle godine.

**6712** - Odnosi se na prihode za dodatna ulaganja na PŠ Miholec V. faza, nabavu namještaja, pametnih ploča, knjiga za šk. knjižnicu i okončanu situaciju za fotonaponske elektrane.

**3111 -** Povećani su rashodi za zaposlene zbog povećanja osnovice za izračun plaće i povećanja koeficijenata, pribrojen je i prekovremeni rad.

**312** - U 2024. godini prigodom Uskrsa isplaćena je uskrsnica u iznosu od 100 eura po djelatniku koja prije nije isplaćivana.

**3132** - Povećanjem bruto iznosa plaće povećavaju se i doprinosi na plaću.

**3211 –** Službena putovanja u sklopu erasmus+ projekata su evidentirana na računu 3213 i 324, pa su smanjeni troškovi na 3211.

**3213 -** Povećani su rashodi zbog sudjelovanja djelatnica na edukacijama u sklopu Erasmus+ projekta.

**322 –** Rashodi za materijal i energiju su smanjeni u odnosu na isto razdoblje prethodne godine jer su smanjeni troškovi grijanja (UNP, peleti, loživo ulje), dok su troškovi namirnica povećani jer su utrošena sva sredstva dobivena od Ministarstva za prehranu (nije bilo neutrošenih sredstava kao 2023. godine).

**323** - Rashodi za usluge su povećani zbog sistematskih pregleda djelatnika škole kojih u 2023. godini nije bilo i zbog naknada troškova osobama izvan radnog odnosa – učenicima koji sudjeluju na mobilnostima u sklopu Erasmus+ projekata.

**329** - Ostali nespomenuti rashodi poslovanja su smanjeni zbog manjih ostalih troškova u sklopu erasmus+ mobilnosti.

**343** - Financijski rashodi – odnose se na korekcije plaće.

**369** – Tekući prijenos Gimnaziji Koprivnica za putne troškove za ŽSV.

**3722** – Povećani su troškovi za radne udžbenike zbog povećanja cijena.

**3812** – Odnosi se na troškove nabave higijenskih uložaka za djevojčice škole.

**3835** - Novčana kazna po obveznom prekršajnom nalogu prosvjetne inspekcije.

**422 –** Nabavljen je uredski namještaj za PŠ Miholec i matičnu školu i 3 pametne ploče.

**451** - Odnosi se na dodatna ulaganja na PŠ Miholec V. faza i na sunčane elektrane.

**X006 -** Kad se sučele ukupni prihodi i rashodi i oduzme prenesni manjak, dolazimo do viška prihoda u iznosu od 7.+209,95 eura koji je raspoloživ u sljedećem razdoblju, a sastoji se od viška prihod poslovanja, manjka prihoda poslovanja i manjka prihoda od nefinancijske imovine.

1. **Bilješke uz Izvještaj o promjenama u vrijednosti i obujmu imovine i obveza - obrazac P-VRIO**

Promjene u obujmu imovine - proizvedena dugotrajna imovina - povećanje vrijednosti odnosi se na prijenos opreme za školsku kuhinju od strane Osnivača Koprivničko-križevačke županije prema Zaključku u iznosu od 11.812,50 eura.

Nije bilo rashodovanja imovine koja ima knjigovodstvenu vrijednost.

1. **Bilješke uz Izvještaj o rashodima prema funkcijskoj klasifikaciji - obrazac RAS-funkcijski**

Na šifri **0912** vidljivo je povećanje rashoda u odnosu na prethodnu godinu za obrazovanje na nivou osnovne škole, zbog povećanja plaća, veće nabave namirnica, dodatnog ulaganja u dogradnju PŠ Miholec i nabavu dugotrajne nefinancijske imovine.

Šifra **098** – odnosi se na troškove plaće za pomoćnika u nastavi i troškove namirnica za projekt Školska shema.

1. **Bilješke uz Izvještaj o obvezama - obrazac Obveze**

**V001 -** Obveze na dan 1. siječnja odnose se na obveze za materijalne rashode i ostale tekuće obveze (namirnice, tekuće i investicijsko održavanje, sitni inventar), te na obveze za dodatna ulaganja na nefinancijskoj imovini.

**V003, V005** - odnosi se obveze za povrat u proračun sredstava koje refundira HZZO.

**D24D** – Dospjele obveze za nabavu nefinancijske imovine s prekoračenjem preko 360 dana odnose se na zadnju situaciju za radove na PŠ Miholec IV. faza gdje je izvođač kasnio sa izvođenjem radova , te su mu u istom iznosu obračunati penali i poslana je izjava o prijeboju koja nije vraćena, te za navedeno postoji i potraživanje i obveza.

**V009 -** Nedospjele obveze na kraju izvještajnog razdoblja odnose se na obveze za materijalne rashode kojima je rok dospijeća u siječnju ili veljači 2024. godine, te na ostale tekuće obveze u kojima je knjižena uplata jamčevine za otklanjanje nedostataka na dogradnji područne škole Miholec i obveze za refundaciju bolovanja u iznosu od 1233,20 eura. Obveze za nabavu nefinancijske imovine odnose se na račune kojima je valuta u siječnju 2025. godine, pa su tad i podmireni.

Za podmirenje svih navedenih obveza, sredstva su osigurana financijskim planom.

U Svetom Petru Orehovcu, dana 30. siječnja 2025. Potpis odgovorne osobe:

Osoba za kontaktiranje: Kristina Truščec

 M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefon za kontakt: 048/856-257

Odgovorna osoba: Stjepan Lučki